Eun tamm heligenta bennag a veze santet koulskoude abaoe eun nebeud deveziou. Rag Roazon memestra eo ar gêrbenn. Int-i tud kêr evelkent. Int-i ar re halloudusa, peadra dezo gand toud ar milionou eh eo deuet Pinault ganto leiz e hodellou evid sikour ar hlub. Int-i o choari el Lig 1, ha nint ket plaset re fall. Dezo ar choarierien wella hag ar re vrudeta. Eizteiz a-raog e oant  bet treh war Barizianed ar PSG, ha gwaz a ze evid ar paouez-kaez Paul Le Guen, kaer e-neus beza deuz Penn-ar-Hrann.